**Hyundai Motor India Limited** (myös *Hyundai India*) on eteläkorealaisen Hyundai Motor Companyn täysin omistama intialainen tytäryhtiö. Toukokuussa 1996 perustettu yhtiö on Intian toiseksi suurin autonvalmistaja ja maan suurin autoviejä. Kesällä 2015 yhtiö kertoi rakentavansa uuden autotehtaan Intiaan. Ennestään yhtiöllä on tuotantoa esimerkiksi Chennain seudulla.

Hyundai Motor India myi vuonna 2015 yhteensä 476 000 autoa Intian markkinoilla ja raportoi 17,3 prosenttia markkinaosuudesta *selvennä*. Intia oli Kiinan ja Yhdysvaltain jälkeen Hyundai-konsernin kolmanneksi suurin ulkomainen markkina-alue.  Aiemmin Hyundain Intian tehtaat tekivät autoja myös Euroopan markkinoille, mutta kesäkaudella 2015 Hyundai siirsi Euroopan markkinoiden valmistustaan Intian sijaan konsernin Turkin tehtaille.

Intian autoteollisuus tuotti vuonna 2014–2015 yhteensä 3,378 miljoonaa henkilöautoa ja 0,748 miljoonaa hyötyajoneuvoa, eli yhteensä 4,126 miljoonaa autoa. Tuotantomäärällä mitattuna suurin valmistaja on japanilaisen Suzukin intialainen tytäryhtiö Maruti Suzuki. Kaudella 2015–2016 Intian automarkkinoiden odotettiin kasvavan yhdeksän ensimmäisen kuukauden myynnin perusteella.

Hyundai Motor India valmistaa emoyhtiönsä kanssa yhteistyössä Hyundai-automerkin autoja. Vuoden 2016 alussa valmistuksessa oli kymmenen eri automallia (mallisarjaa): Eon, i10, Grand i10, Elite i20, Active i20, Xcent, Verna, Creta, Elantra ja Santa Fe. Automalleista Hyundai Elite i20 on palkittu Vuoden autona Intiassa (2015). Yhtiön kesällä 2015 julkaisema Hyundai Creta -crossover sai Intian Vuoden auto -nimityksen vuonna 2016. Hyundai Creta keräsi yli 100 000 tilausta Intiassa ensimmäisen kahdeksan tuotantokuukauden aikana.*lähde?* Helmikuussa 2016 Intian kymmenestä myydyimmästä henkilöautomallista kolme oli Hyundai Indian valmistamia: viidennellä sijalla ollut Hyundai Grand i10 (kuukauden myynti 8 898 kpl), kuudennella Hyundai i20 (8 419 kpl) ja yhdeksännellä Hyundai Eon (5 539 kpl). Lisäksi Creta-automallin raportoidaan nousseen myydyimpien autojen listalla korkealle, mutta auton toimituksista suuri osa oli vasta vuoden 2016 puolella.

Kuvia
-----

* Hyundai Grand i10 (2015)Hyundai Grand i10 (2015)
* Hyundai i20 (2013)Hyundai i20 (2013)
* Hyundai Eon (2014)Hyundai Eon (2014)

Lähteet
-------

1. 1 2 3  Company Overview of Hyundai Motor India Limited (myös muut välilehdet) bloomberg.com. Viitattu 7.4.2016. (englanniksi)
2. ↑  Arkistoitu kopioOffice Addresses hyundai.com/in.  Arkistoitu 20.6.2016. Viitattu 5.5.2016. (englanniksi)
3. ↑  Who We Are. Hyundai Motor India Limited (HMIL) Hyundai Motor Company, hyundai.com/in. Viitattu 7.4.2016. (englanniksi)
4. ↑  Pankaj Doval: Hyundai plans to invest 4.5k cr for new plant  24.7.2015. timesofindia.indiatimes.com. Viitattu 5.5.2016. (englanniksi)
5. ↑  Robust sales in India help auto companies to beat global slowdown  3.2.2016. economictimes.indiatimes.com. Viitattu 7.4.2016. (englanniksi)
6. ↑  Hyundai exports take a hit  10.10.2015. telegraphindia.com. Viitattu 7.4.2016. (englanniksi)
7. ↑  OICA - Production Statistics International Organization of Motor Vehicle Manufacturers, oica.net. Viitattu 7.4.2016. (englanniksi)
8. ↑  Indian Automobiles Industry Analysis  1/2016. India Brand Equity Foundation, ibef.org. Viitattu 7.4.2016. (englanniksi)
9. ↑  Hyundai Motor India Becomes the Most Awarded Auto Brand in 2014-15  16.2.2015. telegraphindia.com. Viitattu 7.4.2016. (englanniksi)
10. ↑  CarAndBike Team: 10 Best-Selling Cars in India in February 2016  3.3.2016. ndtv.com. Viitattu 7.4.2016. (englanniksi)

Aiheesta muualla
----------------

* Kuvia tai muita tiedostoja aiheesta **Hyundai Motor India** Wikimedia Commonsissa

* Hyundai Cars (intialaisen tv-yhtiön lyhyt yrityskuvaus Hyundaista Intian automarkkinoiden näkökulmasta) (englanniksi) (carandbike.com)
* Seshan Vijayraghvan: 10 Best Selling Cars in India in 2015 (29.12.2015) (englanniksi) (ndtv.com)